b'\n_START_ARTICLE_\nPekka Vuori\n_START_PARAGRAPH_\nPekka V\xc3\xa4in\xc3\xb6 Johannes Vuori (s. 12. marraskuuta 1935 Kiikka) on suomalainen graafikko, kuvittaja ja lehtipiirt\xc3\xa4j\xc3\xa4. Vuori on opiskellut Taideteollisessa oppilaitoksessa vuosina 1953\xe2\x80\x931956. Vuori on kuvittanut useita lastenkirjoja ja h\xc3\xa4n on uudistanut suomalaista kirjankuvitusta monin tavoin. Lastenkirjojen lis\xc3\xa4ksi Vuori on muun muassa kuvittanut Helsingin Sanomien artikkeleja ja tehnyt Arto Paasilinnan teosten kansikuvia. _NEWLINE_Vuori on my\xc3\xb6s maalannut Paasilinnan muotokuvan. Alkuper\xc3\xa4inen \xc3\xb6ljyv\xc3\xa4rity\xc3\xb6 on Paasilinnojen olohuoneessa ja teoksen akvarelliversio WSOY:n naistenvessassa; kirjailijan pyynn\xc3\xb6st\xc3\xa4. _NEWLINE_Pekka Vuori piirsi my\xc3\xb6s ensimm\xc3\xa4isen suomalaisen Unicef-kortin._NEWLINE_Vuori ty\xc3\xb6skenteli Uuden Suomen kuvittajana ja piirt\xc3\xa4j\xc3\xa4n\xc3\xa4 1950- ja 1960-luvulla, Suomen Kuvalehdess\xc3\xa4 1969\xe2\x80\x931974 sek\xc3\xa4 1970-luvun lopulla ET-lehdess\xc3\xa4. _NEWLINE_Vuoren puoliso on tekstiilitaiteilija Sirkka Vuori, ja toinen lapsista on tyt\xc3\xa4r Julia Vuori, piirt\xc3\xa4j\xc3\xa4 ja kuvittaja. _NEWLINE_Tietokirjailija, FT Leeni Tiirakari on kirjoittanut Pekka Vuoren el\xc3\xa4m\xc3\xa4kerran Pekka Vuori, kansakunnan kuvittaja (Amanita 2013). Kirjassa on Vuoren piirroksia, maalauksia ja grafiikkaa viidelt\xc3\xa4 vuosikymmenelt\xc3\xa4.'